Komisijos reglamentas (EEB) Nr. 1365/85
1985 m. gegužės 24 d.
iš dalies keičiantis Reglamentus (EEB) Nr. 2191/81 ir (EEB) Nr. 2192/81 dėl pagalbos sviestui dydžio
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1298/85 [2], ypač į jo 12 straipsnio 3 dalį,
kadangi Komisijos reglamentais (EEB) Nr. 2191/81 [3] ir (EEB) Nr. 2192/81 [4] su paskutiniais pakeitimais, padarytais Reglamentu (EEB) Nr. 1375/84 [5], yra nustatyta pagalbos valstybių narių pelno nesiekiančioms institucijoms bei organizacijoms ir kariuomenei bei panašioms ginkluotosioms pajėgoms sviestui pirkti norma; kadangi atsižvelgiant į rinkos tendencijas šios pagalbos dydį reikėtų pakoreguoti;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentų(EEB) Nr. 2191/81 ir (EEB) Nr. 2192/81 2 straipsnių 1 dalyse žodžiai "157 ekiu" keičiami žodžiais "150,5 ekiu".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1985 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. gegužės 24 d.